દક્ષિણ ગુજરાતમાં સૌથી વધુ વરસાદ સુરત જિલ્લાના મહુવામાં છે. અહીં છેલ્લા 8 જ કલાકમાં 8 ઈંચ વરસાદ નોંધાયો છે. જેના કારણે નદીઓમાં નવા નીરની આવક થઈ છે અને નદીઓ બે કાંઠે વહી રહી છે. ભારે વરસાદના કારણે નીચાણવાળા વિસ્તારોમાં પાણી ભરાઈ ગયા છે. વાંકાનેર ગામે વરસાદના પગલે તલાવડી વિસ્તારમાંથી પસાર ખાડી પાણીથી છલકાઈ ગઈ હતી. બારડોલી નગરમાં પણ વરસાદના કારણે સોસાયટીના રસ્તાઓ પાણીથી તરબોર થઈ ગયા હતાં. સુરત જિલ્લામાં 6 કલાકમાં 14 એમએમ વરસાદ ખાબક્યો છે. મોડી રાતથી મેઘરાજાનું જિલ્લામાં આગમન થયું છે.